ཏག་ཏག་གཙང་གསུམ་འབྱུང་ཡུལ་གྱི་སྐྱེ་ཁམས་སྲུང་སྐྱོབ་ལས་གཞི་སྐབས་དང་པོ་ལག་བསྟར་བྱས་པའི་ལོ་དེ་ལ།མཚོ་སྔོན་ཞིང་ཆེན་གྱིས་ཕྱུགས་ལས་ཀྱི་ཁྲལ་མེད་པར་བཟོས།ཕྱུགས་ལས་ཞིང་ཆེན་ཡིན་པའི་མཚོ་སྔོན་ལ་མཚོན་ན༢༠༠༢ལོར་ཕྱུགས་ལས་ཀྱི་ཁྲལ་ཁོ་ན་མ་དངུལ་ཁྲི༧༢༠༠ལ་སླེབས་ཡོད་ཅིང་།དེ་ཆ་ཚང་རྫོང་ནོར་སྲིད་ཀྱིས་གཏོང་འཛིན་བྱེད་ཀྱི་ཡོད་ལ་ས་གནས་སྲིད་གཞུང་གི་ནོར་སྲིད་འབྱུང་ཁུངས་འགངས་ཆེ་བའི་གྲས་ཀྱི་གཅིག་ཡིན།ཕྱུགས་ལས་ཁྲལ་མེད་པར་བཏང་བས།མ་གཞི་ཕྱུག་པོ་མིན་པའི་ས་ཁུལ་གྱི་ནོར་སྲིད་དེ་བས་ཀྱང་སྐྱ་ཆད་སྔོ་སྡུག་གི་གནས་སུ་གྱར།ཀྲའོ་ཞང་གིས་དབྱེ་ཞིབ་བྱས་པ་ལྟར་ན།ཁྲལ་བསྡུའི་རྗེསཀྱི་དུས་སྐབས་སུ་ཀྲུང་དབྱང་སྲིད་གཞུང་གི་རེ་བ་ནིལམ་ལུགས་རང་བཞིན་གྱི་དབང་ཆ་བགོབའི་སྒྲོམ་གཞིའི་འོག་ཏུ་ལས་གཞིའི་ལམ་ལུགས་སྟབས་བདེ་ཁ་ཤས་ལ་བརྟེན་ཏེ།ཕྱོགས་གཅིག་ནས་ལས་གཞི་ཞིབ་མཆན་དང་དཔྱད་འཇོག་སྦྲེལ་ཐག་བྱས་ནས་ཀྲུང་དབྱང་དང་ས་གནས་བར་གྱི་འབྲེལ་བ་རབ་དང་རིམ་པ་བསྐྱར་དུ་འཛུགས་པ་དང་།ཕྱོགས་གཞན་ཞིག་ནས་ས་གནས་ལ་མ་དངུལ་གནང་སྟེ་ས་གནས་སྲིད་གཞུང་གི་ལས་ཀའི་གྲོན་དངུལ་ཐག་གཅོད་སྙིང་འདོད་པ་རེད།བྲ་གསོད་དང་ལྕགས་དྲ་སྐོར་བའི་སྐྱེ་ཁམས་ལས་གཞི་ཡང་སྐབས་འདི་དང་བསྟུན་ནས་བྱུང་བ་རེད།